गोपालगंज के कपड़ा व्यवसायी नितेश टिबडेवाल मंगल का दिन से गायब बाड़न. बतावल जात बा कि उनुका मोबाइल पर आइल फोन का बाद ऊ समय से पहिलही दुकान बढ़ा के चल दिहलन. ओकरा बाद से उनकर पता ना लागल. मोबाइल पर संपर्क ना हो पावल.बड़ी देर ले ना अइलें त पुलिस के खबर भइल आ पुलिस उनकर मोटरसाइकिल आ चप्पल एक जगह से बरामद कर लिहलसि, ओहिजे उनकर मोटर साइकिल लॉक हालर मे खड़ा मिलल आ जमीन पर कुछ खून के दागो नजर आइल. बतावल जात बा कि उनुका आवाज लगवला का बावजूद मुहल्ला के केहू ना निकलल आ शायद उनुका के चरपहिया गाड़ी से उठा ले गइले सँ. एह घटना के बारे में कवनो जानकारी नइखे मिलत कि के फोन कइले रहल, काहे मोटरसाइकिल लॉक मिलल वगैरह.
